Document ID: 32009R0781

KOMISSION ASETUS (EY) N:o 781/2009,
annettu 27 päivänä elokuuta 2009,
maatilojen tulojen selvittämiseen ja niiden taloudellisen toiminnan analysointiin käytettävästä maatilailmoituksesta annetun asetuksen (EY) N:o 868/2008 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1) ja erityisesti sen 7 artiklan 3 kohdan,
sekä katsoo seuraavaa:
(1)
Komission asetuksessa (EY) N:o 868/2008 (2) säädetään maatilailmoituksiin sisällytettävien kirjanpitotietojen luonteesta.
(2)
Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetulla neuvoston asetuksella (EY) N:o 73/2009 (3) muutetaan tapaa, jolla tukia maksetaan maanviljelijöille. Muutokset on otettava huomioon maatilailmoituksessa, jotta maatilojen tulojen kehitystä voidaan seurata asianmukaisesti ja jotta maatilojen taloudellisen toiminnan analysoinnille saadaan luotua riittävä pohja.
(3)
Yhteisön maatilatypologiasta 8 päivänä joulukuuta 2008 annetulla komission asetuksella (EY) N:o 1242/2008 (4) otettiin käyttöön maatilaan suoraan liittyvän muun ansiotoiminnan osuutta kuvaava luokitusmuuttuja, joka on sisällytettävä maatilailmoitukseen.
(4)
Maatilojen rakennetutkimuksista ja maatalouden tuotantomenetelmiä koskevasta tutkimuksesta sekä neuvoston asetuksen (ETY) N:o 571/88 kumoamisesta 19 päivänä marraskuuta 2008 annetulla Euroopan parlamentin ja neuvoston asetuksella (EY) N:o 1166/2008 (5) muutetaan tapaa, jolla joulupuut on kirjattava maatilojen rakennetutkimuksiin. Joulupuiden kirjaamista maatilailmoitukseen on mukautettava maatilojen rakennetutkimuksiin sopivaksi.
(5)
Nykyisessä maatilailmoituksessa ei tarvitse ilmoittaa sitä, että suurin osa tilan käytössä olevasta maatalousmaasta ei sijaitse rakennerahastojen kohdealueella. Ohjeiden selventämiseksi olisi kuitenkin syytä antaa mahdollisuus ilmoittaa, että maatilat eivät sijaitse Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 (6) 5, 6 tai 8 artiklassa tarkoitetulla alueella.
(6)
Nykyiseen maatilailmoitukseen ei vaadita kirjaamaan katteen alla viljeltäviä sieniä. Koska sieniä viljellään yleisesti kasvatushuoneissa, maatilailmoituksessa olisi voitava ilmoittaa sienten katteenalaisesta viljelystä.
(7)
Asetusta (EY) N:o 868/2008 olisi siten muutettava vastaavasti.
(8)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaisia,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 868/2008 liitteet I ja II tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan tilivuodesta 2010 lähtien.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä elokuuta 2009.

Labels: 19
6